2 หลักทรัพย์วิ่งเข้าเกณฑ์Cash Balance เริ่มวันนี้
ตลท.จับ PSTC และ PSTC-W1 ติด Cash Balance เริ่ม 7 พ.ย.-16 ธ.ค. 59 พร้อมขยายช่วงดำเนินการ ITEL และ QTC ตั้งแต่วันที่ 7 พ.ย.- 25 พ.ย.59
7 พ.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC และใบสำคัญแสดงสิทธิในการจองซื้อหุ้นสามัญ ของบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1 โดยให้มีผลตั้งแต่วันที่ 7 พ.ย. 2559 สิ้นสุดวันที่ 16 ธ.ค. 2559
ขณะที่ขยายช่วงดำเนินการบริษัท อินเตอร์ลิ้งค์ เทเลคอม จำกัด (มหาชน) หรือ ITEL และบริษัท คิวทีซี เอนเนอร์ยี่ จำกัด (มหาชน) หรือ QTC โดยให้มีผลตั้งแต่วันที่7 พ.ย. 2559 สิ้นสุดวันที่ 25 พ.ย. 2559